Það er líka mikilvægt að liggja í leti og gera það sem manni langar mest til . Þú þarft alls ekki að vera í netsambandi alla tíð og tíma . Það er gríðarleg hvíld í að láta vera að skoða tölvupóst , tíst , Snapchat og Instagram í einn dag . Tveggja daga frí hljómar dásamlega og þótt sumir kunni að benda á að helgarnar séu einmitt það , er vert að muna að hjá flestum tekur við annars konar vinna strax á laugardagsmorgni . En hvað ef maður gæti látið það vera að þrífa , þvo þvott , versla , skutla krökkunum , sinna garðinum og öllu hinu sem hefur verið vanrækt alla vikuna ? Hvað ef þú gætir bara legið í leti eða notið þess að gera nákvæmlega það sem þig langar mest til ? Staðreyndin er sú að þú getur það og þarft meira að segja alls ekki að hafa neitt samviskubit yfir því . Vinnusálfræðingar hafa nefnilega komist að því að okkur er einfaldlega nauðsynlegt að stíga af og til út úr þaulskipulagðri dagskránni og láta ráðast hvað og hvort við gerum eitthvað . Næst þegar föstudagurinn nálgast og fram undan eru þessir verðmætu tveir sólarhringar , sem ávallt líða alltof fljótt , skaltu ákveða að ákveða ekkert og til að tryggja að það standist skaltu fara að eftirfarandi ráðum : 1 . Leggðu algjörlega frá þér tölvuna , símann og annan tæknibúnað Þú þarft alls ekki að vera í netsambandi alla tíð og tíma . Það er gríðarleg hvíld í að láta vera að skoða tölvupóst , tíst , Snapchat og Instagram í einn dag . Þetta verður allt þarna á morgun . Ákveddu til dæmis að tæknibannið standi frá fimm á föstudegi til fimm á laugardegi . Nýttu svo tímann til að rifja upp allt það sem veitti þér ánægju áður en Netið og tæknin komu til . 2 . Talaðu við fólk Manstu hvað innihaldsríkar samræður gátu verið skemmtilegar ? Nei , þá er kominn tími til að rifja það upp . Farðu í heimsókn til vina eða bjóddu þeim til þín . Matarboð þar sem allir koma með eitthvað og leggja á borð er frábær leið til að tryggja að allir geti notið sín og vinnan lendi ekki öll á einhverjum einum . Að setjast á kaffihús og spjalla er líka frábært . Þemakvöld er önnur skemmtileg leið . Upphugsaðu eitthvert spennandi umræðuefni sem ekki er eldfimt og bjóddu til þín vinum til spjalla um það . Þá geta allir undirbúið sig og oft kvikna ótrúlegustu hugmyndir á svona kvöldum . 3 . Gefðu af þér Það er staðreynd að flestir njóta þess að gefa af sér , finna þakklæti og gleði annarra og vita að þeir hafi kveikt þær tilfinningar . Heimsæktu roskinn ættingja eða einhvern sem þú veist að þarf á hjálp að halda og bjóddu fram aðstoð . Sláðu garðinn fyrir gamla manninn í næsta húsi eða farðu út að ganga með gömlu frænku þinni . Kannaðu líka hvort þú getir lagt lið einhverju góðgerðarstarfi í þínu hverfi . 4 . Leiktu þér Fullorðið fólk hefur alveg jafnmikla þörf fyrir leiki og börn . Finndu út hvað veitir þér ánægju og taktu frá nokkrar klukkustundir til að sinna því . Farðu í golf , á hestbak , í fjallgöngu , út að hjóla eða sestu við og saumaðu út . Börn læra í gegnum leik og fullorðið fólk líka . Allar athafnir sem krefjast einhvers , bæði af huga og hönd , veita ánægju og hvíld . Vissulega er gott að vera samviskusamur og skyldurækinn en stundum mega verkin bara bíða . 5 . Geymdu skylduverkinu Vissulega er gott að vera samviskusamur og skyldurækinn en stundum mega verkin bara bíða . Gerðu minna um helgar . Það er alls ekki nauðsynlegt að klára allt . Ekki einsetja þér að þrífa íbúðina á laugardegi , taka þvottinn á sunnudegi og svo framvegis . Láttu ráðast hversu miklu þú kemur í verk og gefðu þér frekar tíma til að njóta en pína þig til að klára skylduverkin . 6 . Njóttu fegurðar Allar manneskjur nærast á fegurð . Þótt smekkur okkar sé vissulega misjafn þá endurnærir það okkur að horfa á , heyra og snerta eitthvað sem er fallegt . Farðu á listasafn , í gönguferð í skrúðgarð eða út í náttúruna , sama hvað eða hvar finndu fegurð og njóttu hennar .